Nouă ședință a partidelor proeuropene. Moșteanu (USR): Astăzi, cel târziu mâine, trebuie clarificată formula de coaliție
Numărătoare inversă pentru viitorul Guvern: surse politice au spus pentru Digi24 că până la finalul acestei săptămâni vom vedea o formă concretă a noului Executiv, care va fi oficializat până cel târziu marțea viitoare. Însă nu e clar dacă PSD, PNL și UDMR vor bate palma și cu USR pentru guvernare. Discuțiile s-au blocat pe problemele economice.